ขุนคลังคุยใช้ ‘WEF’ดึงผู้ลงทุน
&#8220;โต้ง&#8221; โชว์วิสัยทัศน์เวที WEF พร้อมมั่นในปีนี้เศรษฐกิจโต 57%
24 ม.ค. 2556

“โต้ง” โชว์วิสัยทัศน์เวที WEF พร้อมมั่นในปีนี้เศรษฐกิจโต 57% 
นายกิตติรัตน์ ณ ระนอง รองนายกรัฐมนตรีและ รมว.คลัง เปิดเผยว่า ระหว่างวันที่ 2427 ม.ค.นี้ ตนจะเดินทางไปเมืองดาวอส สวิตเซอร์แลนด์ เพื่อเข้าร่วมการประชุม การประชุม World Economic Forum พร้อมทั้งจะปาฐกถาในหัวข้อ “การบริหารเศรษฐกิจไทยด้วยการกระจายความเสี่ยง” เพื่อสร้างความเชื่อมั่นให้กับนักลงทุนต่างประเทศ
นายกิตติรัตน์ มั่นใจว่า ปีนี้เศรษฐกิจไทยน่าจะขยายตัวได้ที่ 57% ได้ไม่ยาก ซึ่งจะช่วยลดปัญหาการว่างงาน ขณะที่เศรษฐกิจที่ขยายตัวในอัตราที่สูงนั้นจะเป็นการขยายตัวที่มั่นคงของระบบเศรษฐกิจ เพราะไทยเน้นการกระตุ้นเศรษฐกิจด้วยการเพิ่มกำลังซื้อในประเทศ และการลงทุนโครงสร้างพื้นฐานของภาครัฐ รวมทั้งโครงการลงทุนระบบน้ำ
นอกจากนี้ น.ส.ยิ่งลักษณ์ ชินวัตร นายกรัฐมนตรี มอบหมายให้ไปดำเนินการรวบรวมข้อมูลและกำหนดกรอบแนวคิดในการบริหารจัดการทรัพย์สินของประเทศ ก่อนที่จะนำมาเสนอให้นายกฯพิจารณา
“นายกฯมองว่าในอนาคตที่ต้องจัดการเรื่องทรัพย์สินของประเทศให้เป็นรูปธรรม สามารถจับต้อง โดยเฉพาะการลงทุนโครงสร้างพื้นฐาน 2 ล้านล้านบาท นอกจากจะทำให้ทรัพย์สินของประเทศเพิ่มขึ้นแล้ว และจะทำให้ทรัพย์สินเดิมที่มีอยู่มีมูลค่าเพิ่มขึ้นตามไปด้วย”นายกิตติรัตน์กล่าว
นายกิตติรัตน์ ยืนยันว่า ปัญหาการจราจรติดขัดในกรุงเทพฯขณะนี้ ไม่ได้เกิดจากโครงการรถคันแรก เพราะรถยนต์ที่ออกจากโครงการรถคันแรกเพิ่งทยอยส่งมอบและรถยนต์ส่วนใหญ่ขึ้นทะเบียนรถยนต์ในต่างจังหวัด มีการจดทะเบียนในในกรุงเทพฯ 26% เท่านั้น ส่วนเงินภาษีที่จะจ่ายคืนให้กับประชาชนเป็นเงินที่เก็บจากคนซื้อรถ 
ส่วนการแก้ปัญหาจราจรติดขัดนั้น ต้องแก้ไขด้วยกาลงทุนระบบขนส่งมวลชนให้มีคุณภาพและสะดวกสบายมากขึ้น ทั้งระบบรางและเรือโดยสาร เพื่อดึงให้ประชาชนหันมาใช้บริการแทนการใช้รถยนต์ส่วนบุคคล โดยยืนยันจะไม่ใช้วิธีการปัญหาจราจรติดขัดโดยการก่อสร้างถนนเพิ่ม เพราะไม่เพียงพอรองรับปริมาณรถยนต์ที่จะเพิ่มขึ้นในอนาคตแน่นอน